Държавен вестник, бр. 25, 2014 г., стр. 17

БРОЙ  25	
Д Ъ Р Ж А В Е Н  В Е С Т Н И К 	
СТР.  17  
(2) Работното време на служителите по ал. 1 
е с променливи граници от 7,30 до 18,30 ч. 
със задължително присъствие от 10 до 16 ч. и 
със задължително отработване на нормалната 
продължителност на 8-часовия работен ден при 
отчитане на спецификите в отделното структурно 
звено. Обедната почивка е 30 минути между
12 и 14 ч.
(3) Конкретната организация на работа и 
контролът по спазване на установеното работно 
време се уреждат с акт на директора на Аген­
цията или на началника на митницата.
(4) Разпределението на работното време на 
служителите от митниците и включените в тях 
митнически учреждения, както и на служите­
лите от Централното митническо управление, 
изпълняващи специфични задачи, се определя от 
директора на Агенцията или от упълномощени 
от него служители на ръководна длъжност.
Чл. 38. (1) Предложенията и сигналите, пода­
дени до директора на Агенцията, се разглеждат 
по реда на глава осма „Предложения и сигнали“ 
от Административнопроцесуалния кодекс. 
(2) Предложенията или сигналите – писме­
ни или устни, може да са подадени лично или 
чрез упълномощен представител. Подадените 
предложения и сигнали се регистрират, като 
се отразяват подателят, датата на постъпване и 
въпросът, изложен в предложението или в сигна­
ла, както и служителите, на които е възложена 
подготовката на решението по тях.
(3) Не се образува производство по анонимни 
предложения или сигнали, както и по сигнали, 
отнасящи се до нарушения, извършени преди 
повече от две години.
(4) Предложенията или сигналите, които не 
са в рамките на компетентността на директора 
на Агенцията, се препращат не по-късно от 7 дни 
от постъпването им на компетентните органи, 
освен когато има данни, че въпросът вече е 
отнесен и до тях. За препращането се уведомява 
направилият предложението или сигнала.
(5) Приемът на граждани и представители на 
организации и изслушването на техните пред­
ложения и сигнали се извършва всеки вторник 
и четвъртък от 14 до 16 ч. в сградата на Цен­
тралното митническо управление на Агенцията.
Г л а в а  ч е т в ъ р т а
СЛУЖИТЕЛИ В АГЕНЦИЯТА
Чл. 39. (1) Дейността на Агенцията се осъ­
ществява от държавни служители и от лица по 
трудово правоотношение. 
(2) Новоназначените служители в специ­
ализираната администрация задължително 
завършват базов курс за обучение в дирекция 
„Национален учебен център“.
Чл. 40. Митническите служители при из­
пълнение на служебните си задължения се 
легитимират със служебна карта.
Чл. 41. (1) Митническите служители имат 
право на униформено облекло. 
(2) Директорът на Агенцията определя 
длъжностите и работните места в митническите 
учреждения, за които служителите са длъжни 
да носят униформено облекло при изпълнение 
на служебните си задължения.
(3) Униформеното облекло не може да се 
предоставя за ползване от други лица.
(4) Видът, материята, цветът, моделът и 
отличителните знаци на униформеното облек­
ло се определят със заповед на директора на 
Агенцията. 
Чл. 42. (1) Стойността и сроковете за из­
носване на униформеното облекло на митни­
ческите служители се определят със заповед 
на директора на Агенцията.
(2) При прекратяване на трудовото правоот­
ношение при придобиване право на пенсия за 
осигурителен стаж и възраст и по чл. 325,  т. 9, 
11 и 12, чл. 327, т. 1, 2 и 3 и чл. 328, ал. 1, т. 1, 
2, 3, 6, 7 и 8 от Кодекса на труда, както и при 
прекратяване на служебното правоотношение 
по чл. 103, ал. 1, т. 3, 7, 8 и 9, чл. 106, ал. 1, 
т. 1, 2 и 5 и чл. 107, ал. 1, т. 6 от Закона за дър­
жавния служител униформеното облекло не се 
връща и не се заплаща за недоизносената част.
(3) В останалите случаи на прекратяване на 
трудовото и служебното правоотношение уни­
форменото облекло не се връща, а се заплаща 
стойността му за срока на доизносване.
(4) При прекратяване на трудовото или 
служебното правоотношение отличителните 
знаци на униформеното облекло подлежат на 
връщане.
Чл. 43. (1) Унищоженото или повреденото 
униформено облекло по време на служебни 
задължения не по вина на лицето, което се 
установява с протокол, утвърден от началника 
на митницата, се възстановява със средства от 
бюджета на Агенцията. 
(2) Загубеното, унищоженото или повреде­
ното униформено облекло по вина на лицето 
се възстановява с негови средства.
(3) Отличителните знаци на униформеното 
облекло се предоставят безплатно на имащите 
право на това облекло. Загубените, унищоже­
ните или повредените отличителни знаци на 
униформеното облекло по вина на лицето се 
възстановяват с негови средства.
(4) В случаите по ал. 1, 2 и 3 ръководителят 
на митническото учреждение може да премести 
лицето да работи на друго работно място до 
възстановяване на униформеното му облекло.
Чл. 44. (1) Митническите служители имат 
право да носят служебно оръжие и да го 
използват при неизбежна отбрана и крайна 
необходимост. 
(2) Митническият служител е длъжен да 
опазва от загубване, кражба и увреждане 
зачисленото му служебно оръжие, като носи 
наказателна и дисциплинарна отговорност при 
настъпване на извънредно събитие.